text: Vandet begynder at falde i Sønderborg
  05 januar 2017 kl. 00.16
  Vandet har toppet i Sønderborg og selvom der har været masser af vand i gaderne i haveområdet, så er det lykkedes at undgå store skader.
  Vandstanden nåede i Sønderborg op på 165 cm over den normale vandstand alligevel så kan de nu begynde at ånde lettet op.
  Ifølge Sønderborg Brand og Redning er der ikke sket store skader, og vandet er her klokken 01.14 faldet med et par centimeter i Sønderborg.
  - Der har kun været nogle småting og noget eftersyn, fortæller viceberedskabschef Søren Kafton Simonsen til TV SYD.
  
  